Mnr. Francois Wilken, voorsitter van die VL, sê hy raak emosioneel as jy sien hoe vriende van die landbou en die organisasie geld beskikbaar maak om boere ten opsigte van veiligheid by te staan. “Met veiligheid wat deurlopend ’n kwessie is, is ’n mens tans meer bekommerd oor veiligheid as oor die moontlikheid dat jou plaas dalk gevat gaan word.”
Volgens Wilken sal die geld ook aangewend word om te help om ’n aanmeldingsentrum vir veediefstal in die provinsie op die been te bring, aangesien veediefstal ’n groot probleem in die Vrystaat is. Die VL werk saam met die Rooivleisprodusente-organisasie om die sentrum tot stand te bring.
Mnr. Koos Janse van Rensburg, besturende direkteur van die VKB-groep, sê: “Dit is vir VKB ’n groot voorreg om op hierdie wyse by te dra tot die taak van Vrystaat Landbou en die veiligheidafdeling.